Source: http://inatsisit.gl/Lov?rid=%7B4724E485-3310-430A-82E3-53C9081E73DA%7D&sc_lang=kl-GL
Timestamp: 2019-08-17 10:34:26+00:00
Document Index: 5523463

Matched Legal Cases: ['§ 4', '§ 5', '§ 5', '§ 4', '§ 4', '§ 5']

Meeqqanut akilersuutit il.il. kiisalu meeravissiartaarnermi tapiissutit tunniunneqartarneri pillugit Inatsiartut peqqussutaanni nr. 2-mi 3. marts 1994-imeersumi makku allannguutigitinneqassapput:
1. § 4, imm. 2 imatut oqaasertalerneqassaaq:
"Imm. 2. Akilersuutit pisortanit siumoortumik tunniunneqarsinnaasussat tassaapput nalinnginnaasumik akilersuutit ataani taaneqarsimasut, amerlanerusunik akilersuisussaatitaaneq aalajangersarneqarsimagaluarpalluunniit:
1) Nalinginnaasumik akilersuutit ingerlaavartut.
2) Anaanap erninera qaammatinik marlunnik sioqqullugu aamma qaammammik ataatsimik kingoqqullugu akilersuutit.
3) Erninermut atatillugu aningaasartuutinut akilersuutit.
4) Meeqqap kuisinneranut atatillugu akilersuutit.
5) Meeqqap apersortinneranut tassungaluunnit assi-ngusumik pisoqarneranut akilersuutit.
2. § 5, imm. 1 aamma 2 imatut oqaasertalerneqassapput:
"§ 5. Nalinginnaasumik akilersuutit § 4, imm. 2-mitaaneqartut aningaasanut inatsimmi aalajangersarneqartassapput.
Imm. 2. § 4, imm. 2-mi meeqqanut akilersuutit taaneqartutut atuuttut Isumaginninnermut Suliffeqarnermullu Pisortaqarfiup 1. aprilimi aamma 1. oktoberimi tamanut nalunaarutigisassavai."
3. § 5, imm. 3-5 atorunnaarput.
Inatsisartut peqqussutaat manna 1. juli 1995 aallarnerfigalugu atortuulersinneqarpoq.
Imm. 2. Tunniunneqartartut amerlassusii atuuttut 31 december 1995-ip tungaanut atuutissapput.
Namminersornerullutik Oqartussat, ulloq 12. juni 1995.
Benedikte Thorsteisson